open-index/open-wikipedia-markdown huggingface dataset:
1900

**1900**  (**[[ரோம எண்ணுருக்கள்|MCM]]**) ஒரு திங்கட்கிழமையில் ஆரம்பமான ஒரு விதிவிலக்கான சாதாரண கிரிகோரியன் ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
* ஜனவரி 8 - அலாஸ்கா இராணுவ ஆட்சியின் கீழ் வந்தது.
* பெப்ரவரி 9 - இலங்கையிலும் இந்தியாவிலும் நிலநடுக்கம் உணரப்பட்டது.
* பெப்ரவரி 9 - ட்வைட் டேவிஸ் என்பவர் டேவிஸ் கிண்ண டென்னிஸ் போட்டிகளை ஆரம்பித்தார்.
* பெப்ரவரி 14 - போவர் போர்: தென்னாபிரிக்காவில் 20,000 பிரித்தானியப் படைகள் ஒரேஞ்ச் சுயாதீன மாநிலத்தைத் தாக்கினர். 
* பெப்ரவரி 22 - ஹவாய் ஐக்கிய அமெரிக்காவின் ஒரு பிரிவானது.
* பெப்ரவரி 27 - பிரித்தானிய தொழிற் கட்சி அமைக்கப்பட்டது.
* மே 31 - பிரித்தானியா ரொபேர்ட் பிரபு தலைமையில் ஜொஹான்னர்ஸ்பேர்க்கைக் கைப்பற்றியட்து.
* ஜூன் 5 - போவர் போர்: பிரித்தானியர் தென்னாபிரிக்காவின் பிரிட்டோறியாவைக் கைப்பற்றினர்.
* ஜூன் 20 - பொக்சர் படைகள் பீக்கிங்கில் நூற்றுக்கணக்கான ஐரோப்பியர்களைக் கொன்றனர்.
* ஜூலை 5 - ஆஸ்திரேலியப் பொதுநலவாய சட்டம் பிரித்தானிய நாடாளுமன்றில் ஏற்றுக்கொள்ளப்பட்டது.
* ஜூலை 9 - ஆஸ்திரேலியப் பொதுநலவாய சட்டம் விக்டோரியா மகாராணியால் ஏற்றுக் கொள்லப்பட்டது.
* ஜூலை 19 - பாரிசில் முதலாவது சுரங்கத் தொடருந்து சேவை ஆரம்பமாயிற்று.
* ஜூலை 29 - இத்தாலிய மன்னன் முதலாம் உம்பேர்ட்டோ கொலை செய்யப்பட்டான்.
* செப்டம்பர் 8 - சூறாவளி கால்வெஸ்டன் டெக்சாசைத் தாக்கியதில் 8,000 பேர் கொல்லப்பட்டனர்.

## மக்கள் தொகை
* மொத்தம்: 1,650,000,000 
* ஆபிரிக்கா: 133,000,000 
*  ஆசியா: 947,000,000 
* ஐரோப்பா: 408,000,000 
* இலத்தீன் அமெரிக்கா: 74,000,000 
* வட அமெரிக்கா: 82,000,000 
* ஓசியானியா: 6,000,000

## பிறப்புகள்
* சூன் 25 - மவுண்ட்பேட்டன் பிரபு, பிரித்தானிய இந்தியாவின் கடைசி பிரித்தானிய அரசுப் பிரதிநிதி (இ: 1979)

## இறப்புகள்

## 1900 நாட்காட்டி
தமிழ்நாடு அரசு திரைப்பட விருதுகள்

**தமிழ்நாடு அரசு திரைப்பட விருதுகள்** என்பது தமிழ் நாடு அரசால் ஒவ்வொரு ஆண்டும் வெளிவரும் தமிழ்த் திரைப்படங்களில் சிறந்த திரைப்படங்கள் மற்றும் விசேட திறமையைக் காட்டியவர்களுக்காக வழங்கப்படும் விருதாகும். இது சிறந்த நடிகர், சிறந்த நடிகை, சிறந்த வில்லன், சிறந்த நகைச்சுவை நடிகர், சிறந்த இயக்குநர்,சிறந்த படம், சிறந்த குணச்சித்திர நடிகர், சிறந்த இசையமைப்பாளர் போன்ற வகைகளில் வழங்கப்படுகிறது.

## ஆண்டுவாரியான விருதுகளின் பட்டியல்

## மேற்கோள்கள்

## வெளியிணைப்புகள்
*தமிழ்நாடு அரசு திரைப்பட விருதுகள், திரைப்பட மானியம் மற்றும் சின்னத்திரை விருதுகள் 


பகுப்பு:தமிழ்த் திரைப்பட விருதுகள்
தஜிகிஸ்தான்

**தஜிகிஸ்தான் குடியரசு** (*Tajikistan*, தஜிக் மொழி: Тоҷикистон), மத்திய ஆசியாவில் உள்ள மலைப்பாங்கான நாடாகும். இதன் எல்லைகளாக தெற்கே ஆப்கானிஸ்தான், மேற்கே உஸ்பெகிஸ்தான், வடக்கே கிர்கிஸ்தான், மற்றும் கிழக்கே சீனா ஆகிய நாடுகள் அமைந்திருக்கின்றன. தஜிக் இனக்குழு தஜிகிஸ்தானின் முக்கிய இனமாகும். இவர்கள் பொதுவாக ஈரானியர்களினதும் உஸ்பெக் மக்களினதும் கலாச்சாரம், மற்றும் வரலாறுகளை ஒத்துள்ளனர். தஜிக் மொழியைப் பேசுகின்றனர். 20ம் நூற்றாண்டின் ஆரம்பத்தில் இந்நாடு சோவியத் ஒன்றியத்துடன் இணைக்கப்பட்டு *தஜிக் சோவியத் சோசலிசக் குடியரசு* என்று அழைக்கப்பட்டது.

செப்டம்பர் 9, 1991இல் சோவியத்தில் இருந்து விடுதலை அடைந்த பின்னர் 1992 முதல் 1997 வரையில் இங்கு மிக மோசமான உள்நாட்டுப் போர் இடம்பெற்றது. போரின் முடிவில் அரசியல் சீரடையத் தொடங்கியதும் வெளிநாட்டு உதவிகள் கிடைத்தன. பொருளாதாரம் வளரத் தொடங்கியது. இந்நாட்டின் இயற்கை வளங்களான பருத்தி, அலுமீனியம் ஆகியன பொருளாதாரம் சீரடைய உதவின.

## வரலாறு
### ஆரம்ப வரலாறு
இந்நாட்டின் வரலாறு கிமு 4,,000 ஆண்டு பழமையானதாகும். பல இராச்சியங்களின் ஆட்சியில் இது இருந்திருக்கிறது. பாரசீகர்கள் நீண்ட காலம் ஆட்சி புரிந்தனர். அரபுகள் 7ம் நூற்றாண்டில் இஸ்லாம் மதத்தைக் கொண்டு வந்தனர். மங்கோலியர்கள் மத்திய ஆசியப் பகுதியைக் கைப்பற்றி ஆண்டு வந்தனர். அப்போது தஜிகீஸ்தானும் அவர்களின் ஆட்சிக்குட்பட்டது.

### ரஷ்ய ஆட்சி
19 நூற்றாண்டின் ஆரம்பத்தில் ரஷ்யா மத்திய ஆசியப் பகுதிக்குள் ஊடுருவியதில் தஜிகிஸ்தான் ரஷ்யாவின் ஆட்சியின் கீழ் வந்தது. 1917 இல் ரஷ்யப் புரட்சியின் பின்னர் தஜிகிஸ்தானின் சில புரட்சியாளர்கள் ரஷ்ய போல்ஷெவிக்குகளுடன் விடுதலைக்காகப் போரிட்டனர். நான்கு ஆண்டுகள் போரில் பல மசூதிகள், கிராமங்கள் அழிக்கப்பட்டன.

### சோவியத் தஜிகிஸ்தான்
1924 இல், சோவியத்தின் உஸ்பெகிஸ்தான் குடியரசுடன் இது இணைக்கப்பட்டது. பின்னர் 1929 இல் சோவியத்தின் தனியான குடியரசாக ஆக்கப்பட்டது. 1980களின் இறுதியில் தஜிக் தேசியவாதிகள் அதிக உரிமைகள் கேட்டுப் போராட ஆரம்பித்தனர். சோவியத் ஒன்றியத்தின் கலைப்பின் பின்னர் 1991 இல் தஜிகிஸ்தான் விடுதலையை அறிவித்தது.

### உள்நாட்டுப் போர்
thumb|250px|செய்மதி ஊடாக தஜிகிஸ்தான்
thumb|250px|தஜிகிஸ்தானின் மலைகள்
விடுதலையின் பின்னர் நாட்டில் உடனடியாகவே உள்நாட்டுக் குழப்பங்கள் உருவாகின. பல குழுக்களும் ஆட்சிக்காக தமக்கிடையே மோதின. இஸ்லாமியர்கள் அல்லாதோர், குறிப்பாக ரஷ்யர்களும் யூதர்களும் நாட்டை விட்டு வெளியேறினர். எமோமாலி ரஹ்மானொவ் 1992 இல் ஆட்சியைக் கைப்பற்றி இன்று வரையில் ஆண்டு வருகிறார். 1997 இல், அதிபருக்கும் எதிர்க் கட்சிகளுக்கும் இடையில் போர்நிறுத்த உடன்பாடு ஏற்பட்டது. தொடர்ந்து 1999 இல் அமைதியான தேர்தல்கள் இடம்பெற்றன. எனினும் ரஹ்மானொவ் மீண்டும் அமோகமான ஆதரவுடன் மீண்டும் ஆட்சியைக் கைப்பற்றினார். 2005ம் ஆண்டு வரையில் ரஷ்யா தனது படைகளை ஆப்கானிஸ்தானுடனான எல்லைகளைக் காப்பதற்காக இங்கு வைத்திருந்தது. அமெரிக்க மற்றும் பிரெஞ்சு படைகளும் இங்கு நிலை கொண்டிருந்தன.

## புவியியல்
தஜிகிஸ்தான் மத்திய ஆசியாவின் மிகச் சிறிய நாடு. பாமிர் மலைகளினால் மூடப்பட்டுள்ளது. 50 வீதமான நாட்டின் பகுதிகள் கடல் மட்டத்திலிருந்து 3,000 மீட்டர்கள் உயரத்தில் உள்ளன.

## மேற்கோள்கள்

	 
## வெளி இணைப்புகள்
 
* பிபிசியின் நாடுகளின் தரவுகள் 	 
* சிஐஏ உலகத் தரவுகள்  	 
* கோவார் (தஜிகிஸ்தானின் செய்தி ஏஜன்சி 	 
* சுற்றுலாத் தராவுகள்	 
*  உள்நாட்டுக் கலவரம் 1990 - 1999

பகுப்பு:முன்னாள் சோவியத் ஒன்றிய நாடுகள்
பகுப்பு:தஜிகிஸ்தான்
பகுப்பு:மத்திய ஆசிய நாடுகள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
தமிழர் பழக்கவழக்கங்கள்

**[[தமிழர்|தமிழர்களிடையே]] பொதுவாக இருக்கும் சில பழக்கவழக்கங்களை** பட்டியலிட்டு சிறு விளக்கங்களைத் தர இக்கட்டுரை முனையும்.  

## கை கூப்பி வணக்கம் செலுத்துதல்
இரு கைகளையும் கூப்பி வணக்கம் செய்தல்.  இது பிற மனிதரின் வரவை, இருப்பை மதித்துக் கவனத்தில் எடுத்துக்கொண்டதற்கான அடையாளம் ஆகும்.  

## பெரியோரைப் பெயரிட்டு அழைக்காமை
பெரியவர்களை உறவுப் பெயராலோ அல்லது மரியாதைப் பெயராலோ அழைப்பதே தமிழர் வழக்கம்.  எடுத்துக்காட்டாக அண்ணா, அக்கா, ஐயா என்று அழைத்தல்.

## காலணிகளை வீட்டுக்கு வெளியில் அல்லது வாசலில் விடல்
வெளியில் இருக்கும் மாசுக்களை வீட்டுக்குள் எடுத்து வரமால் இருக்க இந்த ஏற்பாடு உதவியிருக்கலாம்.  மேற்கத்திய வீடுகளில் இந்த பழக்கம் இல்லை.  ஆனால் யப்பானிய பண்பாட்டில் இந்த பண்பாடு இறுக்கமாக பேணப்படுகின்றது.  

## விருந்தோம்பல்
வீட்டுக்கு வந்தோருக்கு உண்ணவும் பருகவும் உணவும் நீர்பானமும் கொடுத்து உபசரிப்பது தமிழர் பண்பு.

## உணர்ச்சி வெளிப்பாடு
மேற்கு நாட்டோருடன் ஒப்பிடும்பொழுது தமிழர்கள் பொதுவாக உணர்ச்சிவயப்பட்டவர்கள்.  செத்த வீட்டில் ஓவென நெஞ்சில் அடித்துக்கொண்டு அழுவது இதற்கு ஒர் எடுத்துக்காட்டு.

## நேரம்
தமிழர்கள் நேரம் தொடர்பாக இறுகிய கட்டுப்பாட்டை அற்றவர்கள்.  அதாவது ஒரு நிகழ்ச்சி 6 மணிக்கு என்று அறிவித்தால் அது 6:45  ஆரம்பித்தாலும் ஆச்சரியப்படுவதற்கில்லை.  இது பொதுவாகத் தமிழர்களுக்கிடையே யான நிகழ்வுகளுக்கே.

## உரையாடல்
## தொடர்பாடல்

பகுப்பு:தமிழர் அடையாளம்
1899

**1899**  (**[[ரோம எண்ணுருக்கள்|MDCCCXCIX]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* ஜனவரி 1 - கியூபாவில் ஸ்பானிய ஆட்சி முடிவுக்கு வந்தது.
* ஜனவரி 6 - இந்தியாவின் வைசிராயாக கேர்சோன் பிரபு நியமிக்கப்பட்டார்.
* பெப்ரவரி 4 - பிலிப்பீன்ஸ்-ஐக்கிய அமெரிக்கா போரைத் தொடக்கின.
* மார்ச் 4 - குயீன்ஸ்லாந்து, குக்டவுண் என்னுமிடத்தில் மஹினா என்ற சூறாவளி தாக்கியதில் 300 பேருக்கு மேல் கொல்லப்பட்டனர்.
* மார்ச் 6 - ஆஸ்பிறின் கண்டுபிடிக்கப்படட்து. 
* ஜூன் 12 - விஸ்கொன்சின் மாநிலத்தில் நியூ றிச்மண்ட் நகரைப் புயல் தாக்கியதில் 117 பேர் கொல்லப்பட்டனர்.
* அக்டோபர் 11 - தென்னாபிரிக்காவில் பிரித்தானியாவுக்கும் போவர்களுக்கும் இடையில் இரண்டாவது போவர் போர் ஆரம்பமாயிற்று.

### தேதி அறியப்படாதவை
* நீலகிரி மலை இரயில் பாதை அமைக்கப்பட்டது.

## பிறப்புகள்
* சனவரி 6 - சேர் சிற்றம்பலம் கார்டினர், இலங்கைத் தொழிலதிபர் (இ. 1960)
* சனவரி 8 - எஸ். டபிள்யூ. ஆர். டி. பண்டாரநாயக்கா, இலங்கைப் பிரதமர் (இ. 1959)
* சூன் 14 - யசுனாரி கவபட்டா, நோபல் பரிசு பெற்ற சப்பானிய எழுத்தாளர் (இ. 1972)
* சூலை 21 - ஏர்னெஸ்ட் ஹெமிங்வே, நோபல் பரிசு பெற்ற அமெரிக்க எழுத்தாளர் (இ. 1961)
* ஆகத்து 13 - ஆல்பிரட் ஹிட்ச்காக், திரைப்பட இயக்குநர் (இ. 1980)
* செப்டம்பர் 9 - கல்கி ரா. கிருஷ்ணமூர்த்தி, எழுத்தாளர், இதழாசிரியர் (இ. 1954)
* செப்டம்பர் 25 - உடுமலை நாராயணகவி, கவிஞர், பாடலாசிரியர் (இ. 1981)
* நவம்பர் 11 - கி. ஆ. பெ. விசுவநாதம் தமிழறிசர் (இ 1994)

## இறப்புகள்

## 1899 நாட்காட்டி

*
1870கள்

**1870கள்** என்றழைக்கப்படும் பத்தாண்டு காலம் 1870ஆம் ஆண்டு துவங்கி 1879-இல் முடிவடைந்தது.

## நிகழ்வுகள்

### நுட்பம்
* தொலைபேசி கண்டுபிடிக்கப்பட்டது (1876)
* போனோகிராஃப் (*phonograph*) கண்டுபிடிக்கப்பட்டது (1877)
* மின்குமிழ் கண்டுபிடிக்கப்பட்டது (1879)

### அரசியல்
* பிரான்ஸ்-புரூசியா போர் (1870–1871): இரண்டாவது பிரெஞ்சு பேரரசு அழிக்கப்பட்டது.
* ஓட்டோமான் பேரரசில் இருந்து பல்கேரியா, ருமேனியா விடுதலையை அறிவித்தன.

### இலக்கியம், கலை
* உலகைச் சுற்றி 80 நாட்களில் (புதினம்) (*Around the World in 80 Days*) புதினத்தை ஜூல்ஸ் வேர்ண் வெளியிட்டார்.

### வேறு
* அட்லஸ் கரடி இனம் முற்றாக அழிந்தது.

## மேற்கோள்கள்
15-ஆம் நூற்றாண்டு

[thumb|300px|[1492, கொலம்பஸ் ஸ்பெயினுக்கான அமெரிக்காவைக் கண்டுபிடித்தான்.]]
**கிபி 15ம் நூற்றாண்டு** 1401 இல் ஆரம்பித்து 1500 இல் முடிவடைந்த ஒரு நூற்றாண்டு ஆகும்.

## முக்கிய நிகழ்வுகள்
* 1402 - ஸ்பானியர்கள் கனேறித் தீவுகளைக் கைப்பற்றினர்.
* 1402 - பரமேஷ்வரா என்பவனால் மலாக்கா சுல்தான் பேரரசு உருவாக்கப்பட்டது.
* 1403 - சீனாவின் தலைநகர் நான்ஜிங்கில் இருந்து பெய்ஜிங்குக்கு மாற்றப்பட்டது.
* 1438 - இன்கா பேரரசு உருவாக்கப்பட்டது.
* 1492 - கிறிஸ்தோபர் கொலம்பஸ் ஸ்பெயினின் முதலாவது குடியேற்ற நாடான *ஹிஸ்பனியோலா*வைக் கண்டுபிடித்தார்.
* 1492 - ஸ்பெயினில் இருந்து யூதர்கள் வெளியேற்றப்பட்டனர்.
* 1497-1499 - வாஸ்கோ டா காமாவின் இந்தியாவுக்கான முதலாவது பயணம்.

## கண்டுபிடிப்புகளும் புதிய அமைப்புகளும்
* பொது வங்கிகள்
* யொங்கில் கலைக்களஞ்சியம் (*Yongle Encyclopedia*)
* ஸ்கொட்ச் விஸ்கி
* மனநோய் வைத்தியசாலைகள்
* ஜொஹான்னஸ் குட்டன்பேர்க் முதலாவது அச்சியந்திரத்தைக் கண்டுபிடித்தார்.

## தமிழறிஞர்கள்
* அருணகிரிநாதர்
* காளமேகம்

## யாழ்ப்பாணத்தை ஆண்ட மன்னர்கள்
* குணவீர சிங்கையாரியன் (1417)
* கனகசூரிய சிங்கையாரியன் (1440)
* சப்புமால் குமாரயா அல்லது செண்பகப்பெருமாள் (1450)
* கனகசூரிய சிங்கையாரியன் (1467)

பகுப்பு:நூற்றாண்டுகள்
பகுப்பு:பதினைந்தாம் நூற்றாண்டு
பகுப்பு:2-ஆம் ஆயிரமாண்டு

## மேற்கோள்கள்
பழகு வட்டு

வன்தட்டில் நிறுவாமலேயே ஒரு குனு/ லினக்ஸ் வழங்களுக்குத் தேவையான மென்பொருட்களை உள்ளடக்கி, வட்டிலிருந்தே துவங்க வல்லதாய் அமைக்கப் பட்ட வட்டினைப் **பழகு வட்டு** என்கிறோம். வட்டைக் கொண்டே இயங்குகின்றக் காரணத்தால் இதை நீக்கியதும் தங்களின் கணினி அதன் முந்தைய நிலைக்கே வந்துவிடும்.

முன்னேற்பாட்டுடன் கிடைக்க வல்ல வட்டொன்றையோ அல்லது இத்தகைய வட்டுக்களின் ஐ.எஸ்.ஓ இமேஜினை பதிவிறக்கி வட்டுக்களில் பதிந்தோ இதனைப் பயன்படுத்தலாம்.

துவங்கிய பின்னர் நிறுவும் பொருட்டு திரையிலிருந்து துவக்க வல்ல நிறுவியொன்றின் இணைப்பினைக் கொண்டவாறு பல பழகு வட்டுக்கள் கிடைக்கின்றன.

## பரவலாக பயன்படுத்தப் படும் குனு/ லினக்ஸ் பழகு வட்டுக்கள்
* உபுண்டு
* டெபியன் 
* மான்ரிவா 

பகுப்பு:கட்டற்ற மென்பொருட்கள்
தமிழ்த் திரைப்படக் கதைகளின் பட்டியல்

* புராண இதிகாசக் கதைகள்
* காதல்
:* எதிர்ப்பை வென்ற காதல் 
::: * சமூக எதிர்ப்பு: வர்க்க, சாதி, சமய வேறுபாடு
::: * குடும்ப எதிர்ப்பு: குடும்பப் பகை
::: * சமூக எதிரியை எதிர்ப்பதைக் கண்டு காதல்
::: * சமூக எதிரியின் மகளை, தங்கையை காதலித்தல்
:* ஒருதலைக் காதல்
:* முப்பரிமாணக் காதல் (இருவர் ஒருவரைக் காதலித்தல்)

* தியாகம்
:* அனாதை நாயகன் சேர்ந்த குடும்பத்தில் செய்யும் தியாகம்
:* சமூகத்துக்காகத் தன்னை தியாகம் செய்யும் நாயகன்
:* தேசத் தியாகிகள்

* விழிம்புநிலை மனிதர் கதைகள்
* பழிக்குப் பழி
* உழைப்பால் உயரும் ஏழை
* ஆள்மாறாட்டம் 
* நட்பு
* பாசம்: அண்ணன் தங்கை, அம்மா நாயகன், அப்பா நாயகன் (தீயவன் நாயகனின் உறவுக்கு செய்யும் கொடுமையும், நாயகன் பழிவாங்கலும்.)
* கிராமத்துக் கதைகள்
:* கிராமம் திரும்பும் கிராமத் தலைவனின் மகன்
:* நாட்டாண்மை: பரம்பரை எதிரியும் நாட்டாண்மையின் எதிர்ப்பும் வெற்றியும்.

* எதிர்நாயகன் கதைகள்
:* சந்தர்ப்பத்தால் கெட்டவனாகும் நாயகன்
:* சாது கெட்டவனாகுதல்
:* கெட்டவனான தன் நாயகனைத் திருத்தும் காதலி
:* கெட்டவனாய் இருந்தும் நல்லது செய்யும் நாயகன்

* சமூக கருத்துப் படங்கள் 
:* பகுத்தறிவு
:* கடவுள் மறுப்பு
:* சமூக சீர்திருத்தம்
:* சாதிக் கொடுமை எதிர்ப்பு
* தீவிரவாதம்

## வெளி இணைப்புகள்
* தமிழ்த் திரையுலகு - அ.யேசுராசா

பகுப்பு:தமிழ்த் திரைப்படம் தொடர்பான பட்டியல்கள்‎
சேதுபதி மேல்நிலைப் பள்ளி

**சேதுபதி மேல்நிலைப் பள்ளி** மதுரை மாநகராட்சிப் பகுதியில் வடக்கு வெளி வீதியில் அமைந்துள்ளது. தமிழ்நாடு அரசு உதவி பெறும் பள்ளிகளில் ஒன்றான இப்பள்ளி மதுரைக் கல்லூரி வாரியத்தால் நிர்வகிக்கப்படுகிறது.

இப்பள்ளி 1889 ஆம் ஆண்டு தொடங்கப்பட்டது. இது மகாகவி சுப்பிரமணிய பாரதி தமிழாசிரியராகப் பணியாற்றிய பெருமையுடையது. அவரது நினைவாக பள்ளி நுழைவாயிலில் அவருடைய சிலை ஒன்றும் அமைக்கப்பட்டுள்ளது. ஆறு முதல் பன்னிரெண்டாம் வகுப்பு வரை, 2013-2014 ஆம் கல்வி ஆண்டில் 1700 மாணவர்கள் கல்வி பயில்கிறார்கள். கல்வி சேவையில் 125 ஆண்டுகளை முடிக்க உள்ளது. செப்டம்பர் 12 மற்றும் டிசம்பர் 11 ஆகிய நாட்களில் ஆண்டு தோறும், பாரதியாரின் நினைவு மற்றும் பிறந்த நாட்கள் கொண்டாடப்படுகிறது.

பகுப்பு:மதுரை மாவட்டத்திலுள்ள அரசு உதவி பெறும் பள்ளிகள்
அயனமண்டல புயல் கபிரியேல் (2007)

**உப அயனமண்டல புயல் கபிரியேல்** 2007 அத்திலாந்திக் சூறாவளி பருவத்தில் 7வது பெயரிடப்பட்ட புயலும், இரண்டாவது உப அயனமண்டல புயலுமாகும். தற்போது இது அத்திலாந்தின் பெருங்கடலில் மேற்கு-வடமேற்காக நகர்ந்தவண்ணம் உள்ளது.

## மேற்கோள்கள்

பகுப்பு:சூறாவளிகள்
பகுப்பு:2007 அத்திலாந்திக் சூறாவளி பருவம்
பகுப்பு:அமெரிக்காவில் ஏற்பட்ட புயல்கள்
அபிலீன் தோற்றமுரண்

**அபிலீன் தோற்றமுரண்** (*Abilene paradox*) என்பது ஒரு குழுவினர் கூட்டாக எடுக்கும் ஒரு முடிவு அந்தக் குழுவின் உறுப்பினர் ஒவ்வொருவரின் தனிப்பட்ட விருப்பத்திற்கு எதிராக அமையும் தோற்றமுரணின் (*paradox*) பெயராகும். குழுவின் சாய்வு தமது தனிப்பட்ட விருப்பத்தேர்விற்கு எதிராகவே உள்ளது என்ற தவறான புரிந்துணர்வின் அடிப்படையில் மாற்றுக் கருத்தைத் தெரிவிக்கத் தவறுதல் இத்தோற்றமுரணின் கூறாகும். இது பொதுவாகக் குழுக்களில் காணப்படும் தகவல் தொடர்புக் குறைபாடுகளினால் நேருகிறது.

## எடுத்துக்காட்டு

இம்மெய்மையை ஜெர்ரி ஹார்வே என்ற மேலாண்மை அறிஞர் தான் முதன்முதலாக *அபிலீன் முரண்படு மெய்ம்மை மற்றும் மேலாண்மைமீது இன்னபிற எண்ணங்கள்* என்ற தலைப்பிலான கட்டுரையில் குறிப்பிட்டார். இம்மெய்மையின் பெயர் இவர் தனது கட்டுரையில் பயன்படுத்தியிருந்த எடுத்துக்காட்டிலிருந்து பெறப்பட்டது:

## பகுப்பாய்வு

இம்மெய்ப்பாடு குழுச்சிந்தனையின் ஓர் வெளிப்பாடாக இருக்கலாம். இதை சமுதாய ஒத்திசைவு மற்றும் சமுதாய அறிதிறன் போன்றவற்றைப் பற்றிய சமுதாய உளவியல் தேற்றங்களைக் கொண்டு விளக்க முடியும். இத்தேற்றங்களின்படி மனிதர்கள் தாங்கள் சார்ந்துள்ள குழுவின் போக்கிற்கு எதிராகச் செயல்படத் தயங்குகிறார்கள் என அறியப்படுகிறது. அதேபோல், மக்களின் கூற்றுக்கள் மற்றும் நடவடிக்கைகளின் பின்னால் மறைமுகக் குறிப்புகளும் நோக்கங்களும் பல்கியுள்ளதைக் காணலாம். இது பொதுவாக தனிநபர்கள் தங்கள் உணர்வுகளை வெளிப்படுத்துதற்கும் ஆவல்களைத் தொடர்வதற்கும் எதிராக அமையும் சமுதாய நிலவரங்களினால் ஏற்படுகிறது.

இக்கருத்துரு குழுச்சிந்தனைக் கருத்துருவுடன் நெருங்கிய தொடர்புடையது. இரண்டுமே சமுதாயச் சூழலில் குழுக்களின் நடவடிக்கைகளைப் பற்றியவை. குழுக்கள் தங்கள் கருத்து வேறுபாடுகளை மட்டுமல்ல, கருத்தொருமையைச் சமாளிப்பதிலும் சிக்கல்களை எதிர்கொள்கின்றன என்பதை இது காட்டுகிறது. இக்கருத்துரு சமுதாயவியலில் உள்ள பிற தேற்றங்களை உறுதிப்படுத்தும் வகையில் அமைந்துள்ளது. பல்வகைமை கொண்ட குழுக்களும் கருத்து தெரிவிக்கத் தயக்கமற்ற சூழலும் இவ்விளைவை ஓரளவு தவிர்க்கக் கூடும்.

இவ்வெடுத்துக்காட்டு நிகழ்வை ஒரு குறும்படமாகச் செய்து மேலாண்மைக் கல்விக்குப் பயன்படுத்துகின்றனர். குறிப்பாக குழுவமைத்து முடிவெடுத்தலின்போது நேரும் தவறான முடிவுகளை விளக்க இது பயன்படுத்தப்படுகிறது. இதுபோன்ற தவறுகள் நிகழாதிருக்க குழுவினர் முடிவெடுக்கும் தருவாயில் ஒருவரை ஒருவர் "நாம் அபிலீனுக்கு செல்கிறோமா?" என்று கேட்டுக் கொண்டால் ஒவ்வொருவரின் தனிப்பட்ட விருப்பத்தேர்வு வெளிவரும் என்று குறிப்பிடப்பட்டுள்ளது.

## இவற்றையும் பார்க்கவும்
* கூட்டு மதிநுட்பம்
* குழு முனைவாக்கம் (*Group polarisation*)
* குழுச்சிந்தனை (*Groupthink*)
* பன்மிய அறியாமை (*Pluralistic ignorance*)
* வருவதுரைத்தல் சந்தை (*Prediction market*)
* குழு மெய்யறிவு (*The Wisdom of Crowds*)

## குறிப்புகளும் மேற்கோள்களும்

* Harvey, Jerry B. (1988). *The Abilene Paradox and Other Meditations on Management*. Lexington, Mass: Lexington Books.
* Harvey, Jerry B. (1999). *How Come Every Time I Get Stabbed In The Back, My Fingerprints Are on The Knife?*. San Francisco: Jossey-Bass.

பகுப்பு:தோற்றமுரண்கள்
பகுப்பு:எதிர்பாராத விளைவுகள்
வி. பி. கணேசன்

**வி. பி. கணேசன்** (*V. P. Ganesan*, இறப்பு: 2 ஆகத்து 1996) என்றழைக்கப்படும் **வைத்திலிங்கம் பழனிசாமி கணேசன்** இலங்கை ஜனநாயகத் தொழிலாளர் காங்கிரஸ் (ஜ. தொ. க) என்ற மலையகத் தொழிற்சங்கத்தின் நிறுவனரும், தமிழ்த் திரைப்பட நடிகரும் இயக்குநரும் ஆவார். தொழிற்சங்க அரசியலில் இருந்து திரைப்படத் துறைக்கு வந்தவர்.

இலங்கையில் மூன்று தமிழ்த்திரைப்படங்களை தொடர்ந்து தயாரித்தவர். மூன்றிலும் இவரே கதாநாயகனாக நடித்தார். தென்னிந்திய திரைப்படங்களின் சாயலில் அமைந்த இந்த மூன்று திரைப்படங்களில் "புதிய காற்று", "நான் உங்கள் தோழன்" என்பன பெருத்த வெற்றியைப் பெற்றன. மூன்றாவது படமான 'நாடு போற்ற வாழ்க" சமகாலத்தில் "அஞ்சான" என்ற பெயரில் சிங்களத் திரைப்படமாகவும் உருவாகியது. அரசியல்வாதிகள் பிரபா கணேசன், மனோ கணேசன் ஆகியோர் இவருடைய பிள்ளைகளாவார்.

வி. பி. கணேசனின் வாழ்க்கை வரலாற்றை "சிகரம் தொட்ட செம்மல் வி.பி.கணேசன்'' என்ற பெயரில் எழுத்தாளர் மொழிவாணன் எழுதி வெளியிட்டுள்ளார்.

## மேற்கோள்கள்

## வெளி இணைப்புகள்
* - வி.பி. கணேசன் ஞாபகார்த்தப் பேரவை
* Mano Ganesan talks about destruction of Tamil Film Industry in Sri Lanka 
* திரைப்படங்கள்
* தமிழ் கனேடியன்
* IAFS
* UTHR

பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கை தொழிற்சங்கவாதிகள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்துக் கலைஞர்கள்
பகுப்பு:இலங்கைத் திரைப்பட இயக்குநர்கள்
பகுப்பு:1999 இறப்புகள்
பகுப்பு:இலங்கைத் தமிழ்த் திரைப்பட இயக்குநர்கள்
ஆசிய-பசிபிக் பொருளாதாரக் கூட்டமைப்பு

[thumb|2005 ஏபெக் உச்சி மாநாடு, புசான், [தென் கொரியா]] 
[thumb|2006 ஏபெக் உச்சி மாநாடு, [ஹனோய், வியட்நாம்]]
[thumb|2007 ஏபெக் உச்சி மாநாடு, [சிட்னி, ஆஸ்திரேலியா]]
**ஆசிய-பசிபிக் பொருளாதாரக் கூட்டமைப்பு** (*Asia-Pacific Economic Cooperation*, *APEC*) என்பது பசிபிக் கடலை ஒட்டிய நாடுகளின் பொருளாதாரக் கூட்டமைப்பு ஒன்றியம் ஆகும். பசிபிக் வட்டார நாடுகளின் பொருளாதாரம், வர்த்தகம், மற்றும் முதலீடுகள் போன்றவற்றை இவை ஆராயும். இந்நாடுகள் கூட்டாக உலகின் மொத்தப் பொருளாதாரத்தில் 60% விழுக்காட்டினைத் தன்னகத்தே கொண்டுள்ளன.. இவ்வமைப்பின் தலைமையகம் சிங்கப்பூரில் அமைந்திருக்கிறது.

ஏபெக் நாடுகளின் தலைவர்களின் உச்சி மாநாடு ஆண்டு தோறும் நடைபெறுகிறது. இம்மாநாட்டில் சீன தாய்பெய் தவிர மற்றைய நாடுகளின் அரசுத் தலைவர்கள் கலந்து கொள்வார்கள். சீன தாய்பெய் அமைச்சர் மட்டத்தில் இம்மாநாட்டில் பங்கு பற்றுகிறது. உச்சி மாநாடுகள் சுழற்சி முறையில் ஆண்டுதோறும் ஏபெக் நாடொன்றில் இடம்பெறும். அரசுத் தலைவர்கள் உச்சிமாநாடு இடம்பெறும் நாட்டின் தேசிய உடையில் இம்மாநாட்டில் கலந்து கொள்வது ஒரு சிறப்பம்சமாகும். 2007ம் ஆண்டிற்கான ஏபெக் உச்சி மாநாடு ஆஸ்திரேலியாவில் சிட்னி மாநகரில் செப்டம்பர் 2-9 இல் நடைபெற்றது.

## வரலாறு
ஜனவரி 1989 இல் ஆஸ்திரேலியப் பிரதமராக இருந்த பொப் ஹோக் பசிபிக் நாடுகளின் கூடிய பொருளாதாரக் கூட்டுக்கு முதன் முதலில் அழைப்பு விடுத்தார். இதனை அடுத்து ஆஸ்திரேலியத் தலைநகர் கான்பராவில் நவம்பரில் ஆஸ்திரேலிய வெளிவிவகார அமைச்சர் காரெத் எவான்ஸ் தலைமையில் 12 நாடுகளின் அமைச்சர்கள் மட்டக் கூட்டம் நடைபெற்றது.

முதலாவது உச்சி மாநாடு 1993 இல் அமெரிக்க அதிபர் பில் கிளிண்டன் தலைமையில் வாஷிங்டனில் உள்ள பிளேக் தீவில் இடம்பெற்றது. ஏபெக் தலைமையகம் சிங்கப்பூரில் அமைக்கப்பட்டது.

## அங்கத்துவ நாடுகள்
தற்போது மொத்தம் 21 நாடுகள் இக்கூட்டமைப்பில் அங்கம் வகிக்கின்றன.

 இக்கூட்டமைப்பில் அங்கத்துவத்துக்கு விண்ணப்பித்துள்ளது. ஐக்கிய அமெரிக்கா, ஜப்பான், ஆஸ்திரேலியா ஆகியன இதற்கு ஆதரவு தெரிவித்துள்ளனவாயினும், 2010 இற்குப் பின்னரேயே இக்கோரிக்கை பரிசீலனைக்கெடுக்கப்படும்.

அதனை விட, மொங்கோலியா, லாவோஸ், கொலம்பியா,  போன்றவையும் விண்ணப்பித்துள்ளன.

## சந்திப்பு இடம்பெற்ற இடங்கள்

## மேற்கோள்கள்

## வெளி இணைப்புகள்
* ஏபெக் இணையத்தளம்
* ஏபெக் 2007, சிட்னி இணையத்தளம் 

பகுப்பு:அமைப்புகள்
பகுப்பு:உலக நாடுகளின் கூட்டமைப்புகள்
பகுப்பு:சீனப் பொருளாதாரம்
உரோமானிய மொழிகள்

**உரோமானிய மொழிகள்** என்பன இந்தோ-ஐரோப்பிய மொழிக்குடும்பத்தில் ஒரு பெருங்கிளைக் குடும்ப மொழிகள் ஆகும். இவையனைத்தும் இலத்தீன் மொழியில் இருந்து கிளைத்த மொழிகளாகும். உரோமன் பேரரசு திளைத்து இருந்த காலத்தில் (கி.மு 200-கி.பி 150), உரோமானியர் படையெடுத்து வென்ற நாடுகளில் பரவிய பேச்சு வழக்கு இலத்தீன் (Vulgar Lain) மொழிவழி இம்மொழிகள் தோன்றின. பேச்சு வழக்கு இலத்தீன் மொழியானது பெரும்பாலும் படையாட்களும், வணிகர்களும் மற்ற குடியேறிய பொதுமக்களும் பேசிய மொழியாகும். இது கற்றவர்களின் செம்மொழியாகிய இலத்தீனில் இருந்து மாறுபட்டது.

இன்று உலகம் முழுவதிலுமாக ஏறத்தாழ 700 மில்லியன் மக்கள் உரோமானிய மொழிகள் பேசுகிறார்கள். இவர்கள் பெரும்பாலும் ஐரோப்பாவிலும் அமெரிக்காவிலும் ஆப்பிரிக்காவிலும் வாழ்கின்றனர், உரோமானிய மொழிகள் பல இருந்தாலும், அவற்றுள் ஐந்து மொழிகள் முக்கியமானவை: 1) எசுப்பானிய மொழி, 2) போர்த்துகீசிய மொழி, 3) பிரெஞ்சு மொழி, 4) இத்தாலிய மொழி, 5) உருமானிய மொழி
thumb|right|200px|உரோமானிய மொழிகள் பேசுவோரின் பங்குகள்
உரோமானிய மொழிகள் பேசுவோரின் விகிதம்:
* எசுப்பானிய மொழி பேசுவோர் 47%  (உலக வரிசையில் 5 ஆவது இடம்), 
* போர்த்துகீசிய மொழி பேசுவோர் 26% (உலகில் 7 ஆவது இடம்),  
* பிரெஞ்சு மொழி பேசுவோர் 11% (உலக வரிசையில் 11 ஆவது இடம்), 
* இத்தாலிய மொழி பேசுவோர் 9%, (உலக வரிசையில் 18 ஆவது இடம்) 
* உருமானிய மொழி பேசுவோர் 4% (உலக வரிசையில் 34 ஆவது இடம்)
* காட்டலான் மொழி பேசுவோர் 1% 
* மற்ற மொழிகள் 2%.

## மொழி இயல்புகள்

இந்தோ-ஐரோப்பிய மொழிக் குடும்பத்தின் கிளைமொழிக்குடும்பம் ஆகையால், உரோமானிய மொழிகளின் பல பண்புகள் இந்தோ-ஐரோப்பிய மொழிக்குடும்பத்தை ஒத்து இருக்கின்றன. ஆனால் வேற்றுக் குடும்ப மொழிகளாகிய அரபு மொழி, பாஸ்க்கு மொழி, அங்கேரிய மொழி, தமிழ் மொழி, சியார்சியன் மொழி முதலானவற்றில் இருந்து மாறுபடுகின்றது. இந்தோ-ஐரோப்பிய மொழிகளுடன் ஒத்துள்ள பண்புகள்:

* எல்லா சொற்களும் பெரும்பாலும் நான்கு வகைகளில் அடங்கும் - பெயர்ச்சொற்கள், வினைச்சொற்கள், பெயரடை அல்லது பெயர் உரிச்சொற்கள் (adjectives), வினை உரிச்சொற்கள் (adverbs).
* பெயரடைச் சொற்கள் பெயர்ச்சொற்களின் பால் (ஆண்பால், பெண்பால்), எண்ணிக்கை (ஒன்றா, பலவா) முதலியவற்றைப் பொறுத்து மாறுபடுகின்றன.
* சொற்திரிபு (inflection) பெரும்பாலும் பின்னொட்டு மாற்றத்தில் வெளிப்படுகின்றது
* வினையில் பல இலக்கண மாறுபாடுகள் தென்படுகின்றது
** ஆள், எண்ணிக்கை
** காலம், மனப்போக்கு, குறிப்பு
** செய்-செயப்படு வகையான சொற்றொடர்கள்
* They are fusional, nominative-accusative languages.
  
## சொல் ஒப்பீடுகள்
கீழ்க்காணும் அட்டவணையில் இலத்தீன் மொழியில் இருந்து எவ்வாறு உரோமானிய மொழிச் சொற்கள் மாறுபடுகின்றன என்று காணலாம். ஒப்பீட்டுக்கு ஆங்கிலச் சொற்களும் கொடுக்கப்பட்டூள்ளன.

## மேற்கோள்கள்

*
சபீர் சிம்சன் சூறாவளித் தரப்படுத்தல்

**சபீர் சிம்சன் சூறாவளித் தரப்படுத்தல்** என்பது  "அயனமண்டலத் தாழமுக்கம்", "அயனமண்டலப் புயல்" என்பவற்றைவிட வீரியம் கூடி சூறாவளியாக மாறும் புவியின் மேற்கு அரைக்கோளத்தில் ஏற்படும் அயனமண்டல சுழல்காற்றுகளைத் தரப்படுத்தும் முறைமையாகும். இம்முறைமை சூறாவளிகளை அவற்றின் காற்றின் வேகங்களைக் கொண்டு தரப்படுத்துகிறது. இத்தரப்படுத்தலின் முக்கிய நோக்கம் சூறாவளி தரைத்தட்டினால் ஏற்படக்கூடிய வெள்ளப் பெருக்கு, காற்றினால் ஏற்படும் சேதங்களை முன்னதாகவே அறிந்து கொள்வதாகும். சபீர் சிம்சன் சூறாவளித் தரப்படுத்தல் முறை அத்திலாந்திக் பெருங்கடலிலும், பன்னாட்டு நேரக் கோட்டுக்கு மேற்காக வட பசி்பிக் பெருங்கடலிலும் ஏற்படும் சூறாவளிகளை தரப்படுத்த மாத்திரமே பயனபடுத்தப்படுகிறது. ஏனைய  பகுதிகள் தமக்கான  சூறாவளி  தரப்படுத்தல்  முறைகளைக் கொண்டுள்ளன.
__TOC__

## தரங்கள்
சபீர் சிம்சன் சூறாவளித் தரப்படுத்தல் முறைமையின் கீழ் சூறாவளிகள் மொத்தம் ஐந்து தரங்களாக பிரிக்கப்படுகின்றன.

### தரம் 1

தரம் 1 புயல்கள் கட்டிடங்களுக்கு பெறிய அளவிலான பாதிப்புக்களை ஏற்படுத்துவது  இல்லை, இருப்பினும் நகரக்கூடிய வீடுகளுக்கும் மரங்களுக்கும் பாதிப்புகள் ஏற்படலாம். கரையோரங்களில் சிறிய வெள்ளப் பெருக்குகளை ஏற்படுத்துவதோடு சிறிய துறைமுகங்களுக்கு பாதிப்புக்களை ஏற்படுத்தும்.

### தரம் 2

இத்தரத்திலான புயல்கள் கூரைகள், கதவுகள், யன்னல்கள் போன்ன்றவற்றுக்கு சேதம் விளைவிக்க வல்லவை. தாவரங்கள், நடமாடும் விடுகள், பெயர் பலகைகள், சிறிய துறைமுகங்கள், போன்றவற்றுக்கு குறிப்பிடத்தக்க பாதிப்புகள் ஏற்படலாம்.

### தரம் 3

இத்தரத்திலான அல்லது இதனைவிட வீரியம் கூடிய சூறாவளிகள் முக்கிய சூறாவளிகள் என அழைக்கப்படுகின்றன. இச்சூறாவளிகள் சிறிய வீடுகளுக்கு அவற்றின் அமைப்பிற்கு் சேதங்களை ஏற்படுத்தக் கூடியவையாகும். நகரும் வீடுகள் பொதுவாக அழிக்கப்படுகின்றன. கரையோரத்தில் ஏற்படும் வெள்ளப்பெருக்கு சிறிய கட்டிடங்களை அழிக்கும் மேலும் பெரிய கட்டிடங்கள் வெள்ளத்தில் மிதக்கும் பொருட்கள் காரணமாக சேமாகும். தரைத்தோற்றத்தைப் பொறுத்து வெள்ளப்பெருக்கு  உள் நோக்கி நகரலாம்.

### தரம் 4

இத்தரத்திலான சூறாவளிகள் தடுப்புச் சுவர்களை சேதமாக்க வல்லவையாகும். மேலும் இவை கூரைகளை முற்றாக அழிக்கக் கூடியவையாகும். கரயோரங்களில் பெரிய மண்ணரிப்பு ஏற்படும். வெள்ளம் தரை நோக்கி நகரலாம்.

இத்தரத்திலான சூறாவளிகள் மக்களடத்தி கூடிய பகுதிகளைத் தாக்கும் போது பாரிய சேதங்கள் ஏற்படுகின்றது. ஐக்கிய அமெரிக்க நாடுகளில் ஆகக் கூடுதலான உயிர் சேதங்கள் ஏற்படுத்திய சூறாவளி கால்வெஸ்டன், 1900 ஒரு தரம் 4 இலான சூறாவளியாகும்.

### தரம் 5

இதுவே சபீர் சிம்சன் சூறாவளி தரப்படுத்தலில் உயர்வான தரமாகும். இத்தரத்திலான சூறாவளிகள் குடியிருப்பு மற்றும் தொழிற்சாலைகளில் கூரைகளை முற்றாக சேதமாக்கக் கூடியவையாகும். சில கட்டிடங்கள் முற்றாக அழிக்கப்படுவதோடு சிறிய கட்டிடங்கள் காற்றில் எடுத்துச் செல்லப்படலாம். வெள்ளப்பெருக்கு கரையோரக் கட்டிடங்களின் கீழ் மாடிகளுக்கு பலத்த சேதத்தை ஏற்படுத்தும். பாரிய அளவிலான மக்கள் அகதிகளாக வாய்ப்புண்டு.

இத்தரத்திலான சூறாவளிகள் மிக நாசகாரமானவை.சூறாவளி ஃவீலிக்ஸ் (2007),சூறாவளி டீன் (2007) என்பவை இரண்டு உதாரணங்களாகும்.

## ஆதாரங்கள்

## வெளியிணைப்புகள்
* Descriptions of the likely damage and flooding caused by each category of hurricane - The National Hurricane Center
* An Interview with Dr. Robert Simpson  - The Mariners Weather Log, April 1999
* Q&A with Herbert Saffir  - The South Florida Sun-Sentinel, June 2001

பகுப்பு:சூறாவளிகள்
கமலினி செல்வராஜன்

**கமலினி செல்வராஜன்** (1954 - 7 ஏப்ரல் 2015) இலங்கைத் தமிழ் நாடக, திரைப்பட நடிகையும், வானொலி ஒலிபரப்பாளரும் ஒளிபரப்பாளரும் ஆவார். இவர் கவிஞர் சில்லையூர் செல்வராசனின் துணைவி ஆவார்.

## வாழ்க்கைக் குறிப்பு
கமலினி இலக்கியவாதியும், எழுத்தாளருமான தென்புலோலியூர் மு. கணபதிப்பிள்ளை, வயலின் கலைஞர் தனபாக்கியம் ஆகியோருக்கு மூத்த மகளாகப் பிறந்தார். கொள்ளுப்பிட்டி சென். அந்தனிஸ் பாடசாலையில் பாலர் வகுப்பில் இணைந்து, பின்னர் பம்பலப்பிட்டி சென். கிளயர்ஸ் மகளிர் பாடசாலையில் உயர்தரம் வரை கல்வி கற்றார். களனிப் பல்கலைக்கழகத்தில் சேர்ந்து பட்டம் பெற்றார். தந்தை மு. கணபதிப்பிள்ளை இலங்கை வானொலியில் இலக்கியப் பங்களிப்பு வழங்கியபோது அவரது நண்பராக இருந்த கவிஞர் சில்லையூர் செல்வராசனைக் காதலித்து திருமணம் புரிந்து கொண்டார். செல்வராசனுக்கு ஏற்கனவே திருமணமாகி ஜெரல்டின் ஜெசி என்ற  மனைவியும் திலீபன், பாஸ்கரன், முகுந்தன், யாழினி ஆகிய பிள்ளைகளும் இருந்தனர்.

## வானொலியில்
சில்லையூர் செல்வராசன் எழுதிய 'தணியாத தாகம்' வானொலித் தொடர் நாடகத்தில், குடும்பத்தின் இளைய மகளாக 'கமலி' பாத்திரத்தில் இவர் நடித்தார். இலங்கை வானொலியில் 'கலைக்கோலம்' முதலான சஞ்சிகை நிகழ்ச்சிகள் பலவற்றை தயாரித்து வழங்கியிருக்கிறார்.

## தொலைக்காட்சியில்
ரூபவாகினியில் ஒளிபரப்பான அருணா செல்லத்துரையின் நெறியாள்கையில், கே. எஸ். பாலச்சந்திரன் எழுதிய 'திருப்பங்கள்', எஸ். ராம்தாசின் 'எதிர்பாராதது', எஸ். எஸ். கணேசபிள்ளை எழுதிய 'சமூக சேவகி' போன்ற பல தொலைக்காட்சி நாடகங்களில் நடித்துப் புகழ் பெற்றார். ரூபவாகினியிலும், ஐ.ரி. என் தொலைக்காட்சியிலும் நிகழ்ச்சிகளை தயாரித்து வழங்கி வந்தார்.

## திரைப்படங்களில்
இலங்கையில் தயாரிக்கப்பட்டு வெற்றி பெற்ற கோமாளிகள் திரைப்படத்தில் கதாநாயகியாக நடித்தார். *ஆதர கதாவ* என்ற சிங்களத் திரைப்படத்தில் தமிழ்ப் பெண்மணியாக கதாபாத்திரமேற்று நடித்திருந்தார் கமலினி செல்வராஜன்.

## விருதுகள்
*நாட்டுக்கூத்துக்கு வழங்கிய பங்களிப்புக்காக கலாசார அமைச்சின் விருது (1995)
*கொழும்பு றோயல் கல்லூரி நாடகத் துறைக்காக ஆற்றிய பங்களிப்புக்காக கொழும்பு றோயல் கல்லூரியின் விருது (2008)
*நோர்வே கலை மன்றம் நாட்டுக்கூத்து பாரம்பரியத்தை பேணி வளர்ப்பதில் காட்டிய ஆர்வத்திற்கான கெளரவ விருது (2010)
*35 ஆண்டு கலைச் சேவையைப் பாராட்டி கொழும்பு விவேகானந்தா சபை மண்டபத்தில் இளைஞர் நற்பணி மன்றம் விருது வழங்கி கெளரவித்தது.

## இறுதிக் காலம்
1995 ஆம் ஆண்டில் கணவர் செல்வராசனின் இறப்பை அடுத்து கொழும்பில் தனது ஒரே மகன் அதிசயனுடன் வசித்து வந்த கமலினி கடுமையான சுகயீனமுற்றிருந்த நிலையில் 2015 ஏப்ரல் 7 அன்று கொழும்பில் காலமானார்.

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:இலங்கைத் தமிழ்த் திரைப்பட நடிகைகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ்ப் பெண்கள்
பகுப்பு:தமிழ்த் திரைப்பட நடிகைகள்
பகுப்பு:1954 பிறப்புகள்
பகுப்பு:2015 இறப்புகள்
மெய்ப்பாடு

* மெய்ப்பாடு (தொல்காப்பிய நெறி).
* மெய்ப்பாடு (மேலையர் நெறி).

பகுப்பு:உணர்ச்சிகள்
யாதவர் கல்லூரி

**யாதவர் கல்லூரி** (*Yadava College *) என்பது தமிழ் நாட்டில் மதுரையில் அமைந்துள்ள தன்னாட்சி பெற்ற இருபாலர் பயிலும் அரசுதவி பெறும் கலை அறிவியல் கல்லூரி ஆகும். கல்லூரி வளாகம் 40 ஏக்கர் (0.16 கிமீ2) பரப்பளவில் 13 துறைகளுக்கு இடமளிக்கும் ஐந்து தொகுதிகளைக் கொண்டுள்ளது.

## கற்பிக்கப்படும் பாடங்கள்
### அறிவியல் பிரிவு
*இயற்பியல்
*கணிதம்
*வேதியியல்
*விலங்கியல்
*கணினியியல்
*தகவல் தொழினுட்பம்

### கலைப் பிரிவு பாடங்கள்
*தமிழ்
*வரலாறு
*வணிகவயல்

## வரலாறு
பிற்படுத்தப்பட்ட சமூக மக்களின் கல்வியறிவை வளர்க்க, 1969ஆம் ஆண்டு யாதவ சமூக மக்களால் யாதவர் கல்லூரி தொடங்கப்பட்டது. 1970ஆம் ஆண்டில் இக்கல்லூரிக்கு தமிழக அரசின் அனுமதி கிடைத்தது. மதுரை காமராசர் பல்கலைக் கழகத்தின் இணைவு பெற்று செயல்பட்டுவந்த இக்கல்லூரிக்கு 2008ஆம் ஆண்டு தன்னாட்சி தகுதியினை புது தில்லியில்  பல்கலைக்கழக மானியக்குழு வழங்கியது.

## அமைவிடம்
யாதவர் கல்லூரி இந்தியாவின் தமிழகத்தில், மதுரை மேற்குப் புறநகர்ப் பகுதியைச் சேர்ந்த திருப்பாலை கிராமத்தில், செந்நா புலவர் கார்மேகனார் சாலையில் (நத்தம் சாலை) ஊமச்சிகுளம் அருகே கோவிந்தராசன் வளாகத்தில் அமைந்துள்ளது.

## முதல்வர்கள்
# தி. அ. சொக்கலிங்கம் (1969 முதல் 1978 வரை)
# மு. தமிழ்க்குடிமகன் (1978 முதல் 1989 வரை)
# க. திருவாசகம்
# எசு. தனசேகரன்
# வி.சம்பத்
# பி.அழகேசன்

## முன்னாள் மாணவர்கள்
* க. திருவாசகம், சென்னை பல்கலைக்கழகத்தின் மேனாள் துணைவேந்தர்
* சே. இராஜாராமன்

## இவற்றையும் பார்க்க
*இ. எம். ஜி. யாதவர் மகளிர் கல்லூரி
*ஸ்ரீ ராம் நல்லமணி யாதவர் கலை மற்றும் அறிவியல் கல்லூரி

## மேற்கோள்கள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
தியாகராசர் கல்லூரி, மதுரை

**தியாகராசர் கல்லூரி** (*Thiagarajar College*) என்பது தமிழ்நாட்டின் மதுரையில் உள்ள தன்னாட்சி தகுதிப் பெற்ற அரசு உதவிபெறும், கலை மற்றும் அறிவியல் கல்லூரி ஆகும்.  கருமுத்து தியாகராஜன் என்பவரால் 1949-ஆம் ஆண்டு இக்கல்லூரித் தொடங்கப்பட்டது. மதுரை நகரின் கிழக்கில் வண்டியூர் மாரியம்மன் தெப்பக்குளம் அருகில் அமைந்துள்ள இந்தக் கல்லூரி, மதுரை நகரின் பழமையான கல்லூரிகளில் ஒன்று.

## வரலாறு
கருமுத்து தியாகராஜன் செட்டியார் என்பவரால் தியாகராசர் கல்லூரி என்ற பெயரில் 1949-ஆம் ஆண்டு ஜூலை மாதம் ஏழாம் தேதி நிறுவப்பட்டு அதே ஆண்டில் அக்டோபர் மாதம் முதல், செயல்படத் தொடங்கியது. அப்போதைய மதராஸ் மாநில ஆளுநரான பாவ்நகர் மன்னர் கிருஷ்ண குமார்சிங்ஜியால் தொடங்கி வைக்கப்பட்டது. கல்லூரி தொடங்கிய சமயத்தில் மூன்று படிப்புகள் வழங்கப்பட்டன.

## அமைவிடம்
தியாகராசர் கல்லூரி, 13 ஏக்கர் பரப்பளவில் மதுரை நகரின் கிழக்கில் இராமநாதபுரம் செல்லும் வழியில் வைகை ஆற்றுக்கும் வண்டியூர் மாரியம்மன் தெப்பக்குளத்திற்கும் இடையில் அமைந்துள்ளது. 

## துறைகள்
* தமிழ்
* ஆங்கிலம்
* பொருளியல்
* வணிக ஆட்சியியல் 
* வணிகவியல்
* கணிதம்
* இயற்பியல்
* வேதியியல் 
* தாவரவியல் 
* விலங்கியல்
* கணினி அறிவியல் 
* கணினிப் பயன்பாடுகள் & தகவல் தொழில்நுட்பம்
* தரவு அறிவியல் 
* உளவியல்
இந்தத் துறைகளின் கீழ் பல படிப்புகள் வழங்கப்படுகின்றன.

## வழங்கப்படும் படிப்புகள்
### பட்டயப் படிப்புகள்
* சுற்றுலா மேலாண்மை
* தொழிலக மேலாண்மை 
* காப்பீடு மேலாண்மை
* சில்லறை வர்த்தகத் திட்டமிடல்
* புள்ளியியல்
* கணினி அறிவியல்
* மூலக்கூறு ஒப்புருவாக்கம் மற்றும் நிறமாலைக் காட்டியியல் (முதுகலைப் பட்டயம்)
* மருத்துவத் தாவரங்கள் பற்றிய படிப்பு
* மீன்வளர்ப்பு
* விவசாயம் 
* உணவுப் பொருள் பதப்படுத்துதல்
* காந்தியச் சிந்தனை (மதுரை காமராஜர் பல்கலைக் கழகத்தால் வழங்கப்படும் படிப்பு)

### இளங்கலைப் படிப்புகள்

* பி.ஏ, 
* பி.எஸ்.சி., 
* பி,பி,ஏ, 
* பி. காம்.,

### முதுகலைப் படிப்புகள்

* எம்.ஏ, 
* எம்.எஸ்.சி., 
* எம்,பி,ஏ, 
* எம். காம்.,

## புகழ்பெற்ற முன்னாள் மாணவர்கள்

இக்கல்லூரியில் பயின்ற மாணவர்கள், அறிவியல், தொழில், சட்டம், இலக்கியம், நீதித்துறை, திரைப்படம், அரசியல் உள்ளிட்டப் பல துறைகளில் சாதனைகள் புரிந்துள்ளனர். அவர்களில் சிலர்:
### அரசு அலுவலர்கள்
*வே. தில்லைநாயகம், தமிழ்நாடு பொதுநூலக இயக்குநர்

### தொல்லியல் துறை

* சொ. சாந்தலிங்கம்

### அமைச்சர்கள்
*தங்கபாண்டியன், முன்னாள் தமிழக வணிகவரி்த்துறை அமைச்சர் 
*கா. காளிமுத்து, முன்னாள் வேளாண்மைத்துறை அமைச்சர் (1977 - 80), தமிழக சட்டப்பேரவை தலைவர்
* செல்லூர் ராஜூ
 
### கவிஞர்கள்
* அப்துல் ரகுமான்
* நா. காமராசன்
* மீரா
* தி. லீலாவதி
* இரா. மீனாட்சி
* மு. மேத்தா
* இன்குலாப்
* தமிழச்சி தங்கப்பாண்டியன்

### திரைத்துறையினர்
திரைப்பட இயக்குநர் சிம்புதேவன்

### பேராசிரியர்கள்
* முனைவர் மறைமலை இலக்குவனார்
* முனைவர் ம. திருமலை

### பேச்சாளர்கள்
* சாலமன் பாப்பையா
* கு. ஞானசம்பந்தன் 
* சு. ஆவுடையப்பன்

## பணியாற்றிய தமிழறிஞர்கள்
* அ. கி. பரந்தாமனார்
* ஔவை துரைசாமி
* முனைவர் மா. இராசமாணிக்கம்
* முனைவர் சி. இலக்குவனார் 
* முனைவர் அவ்வை நடராசன்
* கதி. சுந்தரம்
* தமிழண்ணல் இராம. பெரியகருப்பன்
* தேவகிருபை தியாகராசன்
* அ. மு. பரமசிவானந்தம்
* முனைவர் சுப. அண்ணாமலை
* முனைவர் இராம. சுந்தரம்
* முனைவர் தொ. பரமசிவன்

## மேற்கோள்கள்

## வெளி இணைப்புகள்
*அலுவல்முறை இணையத்தளம்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
1898

**1898** (**[[ரோம எண்ணுருக்கள்|MDCCCXCVIII]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* பெப்ரவரி 15 - அமெரிக்காவின் கடற்படைக் கப்பல் ஒன்று கியூபாவின் ஹவானா துறைமுகத்தில் வெடித்து மூழ்கியதில் 266 பேர் கொல்லப்பட்டனர்.
* ஏப்ரல் 25 - எசுப்பானிய அமெரிக்கப் போர்: ஐக்கிய அமெரிக்கா ஸ்பெயின் மேல் போரை அறிவித்தது.
* ஜூன் 12 - பிலிப்பைன்ஸ் ஸ்பெயின் இடமிருந்து விடுதலையை அறிவித்தது.
* ஜூலை 25 - ஐக்கிய அமெரிக்கா புவெர்ட்டோ றிக்கோ நாட்டை ஆக்கிரமித்தது.
* செப்டம்பர் 10 - ஆஸ்திரியாவின் அரசி எலிசபெத் சுவிட்சர்லாந்தில் கொலை செய்யப்பட்டார்.
* செப்டம்பர் 24 - மக்லியொட் மருத்துவமனை யாழ்ப்பாணத்தில் திறக்கப்பட்டது.
* டிசம்பர் 10 - எசுப்பானிய அமெரிக்கப் போர்: அமெரிக்காவுக்கும் ஸ்பெயினுக்கும் இடையில் போர் நிறுத்த ஒப்பந்தம் பாரிசில் கைச்சாத்திடப்பட்டது.
* டிசம்பர் 26 - ரேடியம் கண்டுபிடிக்கப்பட்டது.

## தேதி அறியப்படாதவை
* பெப்ரவரி - தமிழ் மொழிக்கான சுருக்கெழுத்து முறையொன்றை யாழ்ப்பாணம் சம்பத்தரிசியார் கல்லூரி அதிபர் வண. டண் (Fr. Dunne) வெளியிட்டார்.
* ஏப்ரல் - சிலோன் டைம்ஸ் இதழின் ஆசிரியராக இருந்த ஜோன் காப்பர் (*John Capper*) இங்கிலாந்தில் 85வது வயதில் காலமானார்.
* தமிழ் வைத்திய விசாரணி இதழ் யாழ்ப்பாணத்தில் பிரசுரிக்கப்பட்டது.

## பிறப்புகள்
* பெப்ரவரி 22 &ndash; தில்லையாடி வள்ளியம்மை, தென்னாப்பிரிக்க இந்திய வ்விடுதலைப் போராட்ட வீராங்கனை (இ. 1914)
* மார்ச் 31 &ndash; எஸ். ஜே. வி. செல்வநாயகம், இலங்கைத் தமிழ் அரசியல்வாதி (இ. 1977)
* ஏப்ரல் 10 &ndash; ஆபிரகாம் கோவூர், இந்திய-இலங்கைப் பகுத்தறிவாளர், உளவியலாளர் (இ. 1978)
* ஆகத்து 5 &ndash; கும்பகோணம் ராஜமாணிக்கம் பிள்ளை, வயலின் இசைக்கலைஞர் (இ. 1970)

## இறப்புகள்
* பெப்ரவரி 5 &ndash; எம். சி. சித்திலெப்பை, ஈழத்து எழுத்தாளர் (பி. 1838)
* மே 13 &ndash; பி. ஆர். ராஜமய்யர், தமிழக எழுத்தாளர் (பி. 1872)
* தண்டபாணி சுவாமிகள், தமிழ்ப் புலவர் (பி. 1839)

## 1898 நாட்காட்டி

பகுப்பு:1898
ப. விக்னேசுவரன்

**விக்னேஸ்வரன் பரமநாதன்**  யாழ்ப்பாணம், காங்கேசன்துறையைப் பிறப்பிடமாகக் கொண்டவர். இலங்கை ஒலிபரப்புக் கூட்டுத்தாபனத்தில் ஆரம்பத்தில் நிகழ்ச்சித் தயாரிப்பு உதவியாளராக 1970 ஆம் ஆண்டில் இணைந்து கொண்ட இவர், பின்னர் தமிழ்ச்சேவையில் நாடகப்பகுதியின் தயாரிப்பாளராக 1979 ஆம் ஆண்டில் பொறுப்பேற்றார். இவர் காலத்தில் வானொலி தமிழ் நாடகத்துறை மிகுந்த வரவேற்பைப் பெற்றது. ரூபவாகினி ஆரம்பிக்கப்பட்ட பின்னர் அங்கும் தமிழ் நிகழ்ச்சிப் பிரிவில் நிறைவேற்றுத் தயாரிப்பாளராகச் சேர்த்துக் கொள்ளப்பட்ட(1982) இவர், ஞானம் இரத்தினம் ஓய்வு பெற்ற பின்னர் தமிழ்ப் பிரிவுக்கு பொறுப்பாளராக 1984 ஆம் ஆண்டில் நியமிக்கப்பட்டார். தற்போது கனடாவில் வசிக்கும் இவர் தனியார் நிறுவனமொன்றில் பணியாற்றுவதோடு, கனேடிய தொலைக்காட்சி நிறுவனமான TVI யில் நிறைவேற்றுத் தயாரிப்பாளராகவும், TVI தொலைக்காட்சியிலும், CMR வானொலியிலும் செய்தி வாசிப்பவராகவும் செயற்படுகின்றார்.

## வானொலியில்
### இலங்கையில்
இலங்கை வானொலியில் தமிழ் நாடகத் தயாரிப்பாளராக இருந்த காலத்தில் பல வானொலி நாடகங்களை எழுதியுமிருக்கிறார். 'ரசமஞ்சரி' போன்ற சஞ்சிகை நிகழ்ச்சிகளை தயாரித்தவர்.

### கனடாவில்
இவர் எழுதிய "வாழ்ந்து பார்க்கலாம்" என்ற வானொலித் தொடர்நாடகம், கனடா தமிழோசை வானொலியிலும் (1995), கனேடிய ஒலிபரப்புக் கூட்டுத்தாபனத்திலும் ஒலிபரப்பு செய்யப்பட்டது. பின்னர் இது நூல்வடிவிலும் வெளிவந்தது.

## தொலைக்காட்சியில்
### ரூபவாகினியில்
தொலைக்காட்சியில் செய்தி வாசிப்பாளராக கடமையாற்றியதோடு, பல தொலைக்காட்சி நாடகங்களை எழுதி, தயாரித்து வழங்கியிருக்கிறார். ரூபவாகினியில் முதன்முதலாக தயரிக்கப்பட்ட தொலைக்காட்சி நாடகம் என்ற பெருமையை இவர் தயாரித்த ஜெயமோகன் எழுதிய "கற்பனைகள் கலைவதில்லை" பெற்றது.
* கற்பனைகள் கலைவதில்லை
* கண்ணாடி வார்ப்புகள்( மேடை நாடகவடிவில் படமாக்கப்பட்டது)
* நிஜங்களின் தரிசனம் ( இவரே எழுதியது)
* உதயத்தில் அஸ்தமனம் ( யாழ்ப்பாண்த்தில் படமாக்கப்பட்டது)
* நீண்ட கனவு ( இவரே எழுதியது)
* மலையோரம் வீசும் காற்று ( மலையகத்தில் படமாக்கப்பட்டது)
* சமூக சேவகி
* காத்திருந்தவன்
* நம்பிக்கை

### கனடா ரி.வி.ஐ தொலைக்காட்சியில்
தொலைக்காட்சியில் செய்தி வாசிப்பாளராக பணி புரிவதோடு, பல நிகழ்ச்சிகளையும், நாடகங்களையும் தயாரித்து வழங்கி வருகிறார்.
* நாற்சார வீடு

## மேடை நாடகங்கள்
கனடாவில் மனவெளியின் அரங்காடல் நாடக விழாவிற்காக பல நாடகங்களை நெறிப்படுத்தி மேடையேற்றியிருக்கிறார்.

* நா. சுந்தரலிங்கத்தின் 'அபசுரம்'
* பி. விக்னேஸ்வரனின் 'இனி ஒரு எதிர்காலம்' (2001)
* இயூஜின் அயனஸ்கோவின் 'நாற்காலிகள்'

## திரைப்படத் துறையில்
இலங்கை திரைப்படக் கூட்டுத்தாபனம் நடத்திய திரைப்படப்பிரதிக்கான போட்டியில் இவர் எழுதிய ' கிராமத்து இதயம்' என்ற பிரதி சிறந்த தமிழ்ப் பிரதிக்கான விருதைப் பெற்றது.

## எழுதிய நூல்கள்
* 'வாழ்ந்து பார்க்கலாம்' (வானொலி நாடகம்)

## விருதுகள்
* சிறந்த அபுனைவுக்கான தமிழ் இலக்கியத் தோட்ட விருது, 2023

## மேற்கோள்கள்

## வெளி இணைப்புகள்
* - விக்னேஸ்வரனின் வலைத்தளம்

பகுப்பு:ஈழத்து நாடகாசிரியர்கள்
பகுப்பு:வானொலி ஒலிபரப்பாளர்கள்
பகுப்பு:ஈழத்து எழுத்தாளர்கள்
பகுப்பு:கனேடியத் தமிழ் கலைஞர்கள்
பகுப்பு:கனடிய இலங்கைத் தமிழ் வம்சாவளி மக்கள்
காங்கேசன்துறை

**காங்கேசன்துறை** (*Kankesanthurai*, KKS) இலங்கையின் வடபகுதியில், யாழ்ப்பாணக் குடாநாட்டில் பெரிய துறைமுகத்துடன், இலங்கை சிமேந்துக் கூட்டுத்தாபனத்தின் மிகப்பெரிய தொழிற்சாலையும் அமைந்த மிக முக்கியமான சிறு நகரமாகும். தற்போது இலங்கை இராணுவத்தின் பாதுகாப்பு வலயத்தினுள் அமைந்துள்ளது. இலங்கையின் மிக நீண்ட புகையிரத சேவையான (256 மைல்) கொழும்பு - காங்கேசந்துறை சேவை 1990 ஆம் ஆண்டிலிருந்து நிறுத்தப்பட்டுள்ளது. யாழ்ப்பாணத்தின் ஒரேயொரு விமான நிலையமான பலாலி விமான நிலையமும், வரலாற்று, சமய முக்கியத்துவம் வாய்ந்த கீரிமலையும் இதன் அருகிலேயே அமைந்துள்ளன.

## இங்கு பிறந்தவர்கள்
* வி. வி. வைரமுத்து, இசை நாடகக் கலைஞர்
* பி. விக்னேஸ்வரன், ஒலிபரப்பாளர், எழுத்தாளர்
* குரு அரவிந்தன், எழுத்தாளர், நாடகாசிரியர்
* வள்ளிநாயகி இராமலிங்கம் (குறமகள்), எழுத்தாளர்
* செல்வராசா பத்மநாதன், விடுதலைப் புலி

## பாடசாலைகள்
* காங்கேசன்துறை நடேஸ்வராக் கல்லூரி

## இவற்றையும் பார்க்க
*காங்கேசன்துறை தேர்தல் தொகுதி
*காங்கேசன்துறை தொடருந்து நிலையம்
*காங்கேசன்துறைக் கோட்டை
*காங்கேசன்துறை வீதி

## வெளி இணைப்புகள்
*

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கிருத்துராஜ் கல்லூரி

**கிறிஸ்துராஜ் கல்லூரி** (Christhu Raj College) என்பது தமிழ்நாட்டின், திருச்சி மாவட்டம், பஞ்சப்பூர் நகராட்சியில் அமைந்துள்ள ஒரு கல்லூரி ஆகும். இது பாரதிதாசன் பல்கலைக்கழகத்தின் கீழ் இயங்கும் ஒரு கல்லூரி. இங்கே கலை, அறிவியல் சார்ந்த பட்டப்படிப்புக்களும் பட்டமேற்படிப்புக்களும் கற்றுத்தரப்படுகின்றன. 

இந்தக் கல்லூரியின் தலைவர் அருணாச்சலம், தாளாளர் சீதா அருணாச்சலம் ஆகியோர் ஆவர். இந்தக் கல்லூரியை நடத்தும் நிறுவனம் தஞ்சாவூரை அடுத்த வல்லத்தில் 'அடைக்கல மாதா கல்லூரி' என்ற கல்லூரியையும் நடத்துகிறது.

## மேற்கோள்கள்

பகுப்பு:பாரதிதாசன் பல்கலைக்கழக இணைவுக்கல்லூரிகள்
பகுப்பு:திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
மூவலந்தீவு

[thumb|right|300px|மூவலந்தீவு என்பது மூன்று பக்கமும் நீரால் சூழ்ந்து இருக்கும் நிலப்பரப்பு. [குரோவாசியா நாட்டில் உள்ள ஒரு மூவலந்தீவு]]
நில அமைப்பியலில் **மூவலந்தீவு** (*peninsula*, ; **' "கிட்டத்தட்ட”, **' "தீவு") என்பது பெரும்பகுதி நீரால் சூழ்ந்தும், பெருநிலப்பரப்புடன் நிலத்தால் இணைக்கப்பட்டும் இருக்கும் நிலப்பரப்பு ஆகும். இதனைத் **தீபகற்பம்** அல்லது **தீவகற்பம்** என்றும், **குடாநாடு** என்றும் சொல்வதுண்டு.  இலங்கையில், யாழ்ப்பாணப் பகுதி, மலாய் தீபகற்பம் ஆகியன மூவலந்தீவுகள் ஆகும். சூழ்ந்திருக்கும் நீர் பொதுவாக தொடர் நீர்ப்பரப்பாக இருக்கலாம். ஆனாலும், ஒற்றை நீர் வழங்கலாக இருக்க வேண்டும் என்பது அவசியமில்லை. சில மூவலந்தீவுகள் எப்போதும் இவ்வாறு அழைக்கப்படுவதில்லை; சில நிலக்கூம்பு, முனை, கோடிக்கரைத் தீவு, திட்டு என்றவாறும் அழைக்கப்படுகின்றன.

## மூவலந்தீவுகள்
மூவலந்தீவுகள் உலகெங்கும் கரையோரப் பகுதிகளிலும், சிறிய நீர்நிலைகளிலும் சதுர மீட்டர்களில் இருந்து மில்லிய சதுரகிமீ பரப்பளவுகளில் காணப்படுகின்றன.

### ஐரோப்பா
*பால்கன் குடா
*பிரெத்தன் மூவலந்தீவு
*ஐபீரிய மூவலந்தீவு
*இத்தாலிய மூவலந்தீவு
*இசுக்கான்டிநேவியன் மூவலந்தீவு

### வட அமெரிக்கா
*லாப்ரடோர் மூவலந்தீவு
*அலாஸ்கா மூவலந்தீவு
*புளோரிடா மூவலந்தீவு
*பாகா கலிபோர்னியா மூவலந்தீவு
*யுகடான்  மூவலந்தீவு

### தென்னமெரிக்கா
*பிரன்சுவிக் மூவலந்தீவு

### அந்தாட்டிக்கா
*அந்தாட்டிக் மூவலந்தீவு

### ஆப்பிரிக்கா
*ஆப்பிரிக்காவின் கொம்பு

### ஆத்திரேலியா
*கேப் யோர்க் தீபகற்பம்

### ஆசியா
*அனத்தோலியா
*அராபியத் தீபகற்பம்
*கம்சாத்கா தீபகற்பம்
*கொரியத் தீபகற்பம்
*மலாய் தீபகற்பம்
*யாழ்ப்பாணக் குடாநாடு
*இந்திய துணைக்கண்டம் (இந்திய தீீீீபகற்பம்)

## இவற்றையும் பார்க்க
* பூசந்தி

## மேற்கோள்கள்

பகுப்பு:நில அமைப்புகள்
பேக் ஸ்ட்ரீட் பாய்ஸ்

**பேக்ஸ்ட்ரீட் பாய்ஸ்** (*BackStreet Boys*, பின்தெரு பசங்க) பிரபல அமெரிக்க பாப் இசைக்குழுவாகும். இது 90களின் மத்தியிலும் 2000 ஆண்டின் ஆரம்பகாலத்திலும் மிகப்பிரபலமாக இருந்த இசைக்குழுவாகும். இந்த இசைக்குழு சிறந்த இசைக்காக வழங்கப்படும் கிராமி விருதிற்காக பலமுறை பரிசீலிக்கப்பட்டமை குறிப்பிடத்தக்கது. உலகம் முழுவதும் இவர்களது இசைத்தட்டுக்கள் 130 கோடி விற்பனையாகி உலகின் முதல் நிலை இளைஞர்கள் இசைக்குழு என்ற பெயர் பெற்றனர்.

இவர்கள்  1993ல் உருவானார்கள். 1995ல் பேக்ஸ்ட்ரீட் பாய்ஸ், 1998 பேக்ஸ்ட்ரீட்ஸ் பேக், 2000ல் மில்லினியம், 2002ல் ப்ளேக் அண்ட் ப்ளூ, 2005ல் நெவெர் கோன் ஆகிய ஆல்பங்களை வெளியிட்டனர். பின்பு கெவின் ரிச்சர்ட்சன் இக்குழுவை விட்டு வெளியே சென்றார், பின்பு நாலு பேர் கொண்ட குழுவாக 2007ல் அன்பிரேக்கபுல், 2009ல் திஸ் இஸ் அஸ் போன்ற வெற்றி ஆல்பங்களை வெளியிட்டு உள்ளனர் . 2010ல் நியூ கிட்ஸ் ஆன் தி பிளாக் என்னும் குழுவுடன் சேர்ந்து என்கேஒடிபீஎஸ்பீ என்னும் பெரிய குழுவாக உலகம் முழுவதும் சுற்றி நல்ல வரவேற்பு பெற்றனர். இந்நிகழ்ச்சிக்கு முடிவில் கெவின் ரிச்சர்ட்சன் ஏப்ரல் 29ம் தேதி பேக்ஸ்ட்ரீட் பாய்ஸ்ல் மறுபடியும் சேர்ந்ததாக அறிவிக்கப்பட்டது. அதன் பின்னர் ஆகத்து 31 இல் ஜிஎம்யெ என்னும் அமெரிக்க தொலைக்காட்சி நிறுவனத்தில் முதல் முறையாக 2006 இற்குப் பின்னர் ஐந்து பேராகப் பாடினார்கள்.
 
2012 நவம்பர் 6 ம் தேதி இட்ஸ் கிறிஸ்துமஸ் டைம் எகெயின் என்னும் பாடல் வெளியிட்டனர்.

பகுப்பு:அமெரிக்க இசைக்குழுக்கள்
யு2

**யூ2 இசைக்குழு** அயர்லாந்தின் தலைநகர் டப்ளினை மையமாகக் கொண்டு இயங்கும் இசைக்குழு ஆகும். இதில் போனோ, த எட்ஜ், ஆதம் க்ளேடன் மற்றும் முல்லேன் ஜூனியர் ஆகியோர் உறுப்பினர்களாக உள்ளனர். இந்த ராக் இசைக்குழு உலகம் முழுவதும் மிகப்பிரபலமாக அறிமுகமான ஓர் இசைக்குழு ஆகும். யூ2 சிறப்பான இசைக்காக வழங்கப்படும் கிராமி விருதை 22 முறைகள் வென்று *ராக்* இசைக்குழுக்களில் தன்னிகரற்று விளங்குகிறது.

## வெளி இணைப்புகள்
* உத்தியோகபூர்வ வலைத்தளம்

பகுப்பு:ராக் இசைக் குழுக்கள்
பகுப்பு:கிராமி விருது வென்றவர்கள்
ஜான் லெனன்

**ஜான் வின்ஸ்டன் ஓனோ லெனன்** (ஜோன் லெனன், அக்டோபர் 9, 1940 – டிசம்பர் 8, 1980), ஆங்கில பாடலாசிரியர், பாடகர், இசையமைப்பாளர், எழுத்தாளர், அமைதி பங்கேற்பாளர் ஆவார். இவர் உலகப்புகழ்பெற்ற த பீட்டல்ஸ் (The Beatles) இசைக்குழுவை உருவாக்கியவர்களில் ஒருவர் ஆவார். இவரும் பீட்டில்ஸ் குழுவின் இன்னொரு உறுப்பினருமான பௌல் மக்கார்ட்டினியும் சேர்ந்து எழுதி இசையமைத்த பாடல்களை உலகப்புகழ் பெற்றவை குறிப்பாக *கற்பனை செய் (Imagine)*, *அமைதிக்கு ஒரு வாய்ப்பைக் கொடுங்கள் (Give Peace a Chance)* பாடல்கள் இன்றுவரை உலக அமைதிக்கான போராட்டங்களில் முக்கிய இடம் பெற்றிருக்கும் பாடல்கள் ஆகும்.

பகுப்பு:பாடலாசிரியர்கள்
பகுப்பு:இசைக் கலைஞர்கள்
பகுப்பு:1940 பிறப்புகள்
பகுப்பு:1980 இறப்புகள்
பகுப்பு:கிராமி விருது வென்றவர்கள்
1921

**1921**  (**[[ரோம எண்ணுருக்கள்|MCMXXI]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 2 - ஸ்பெயினின் சாண்டா இசபெல் கப்பல் மூழ்கியதில் 244 பேர் கொல்லப்பட்டனர். 
* பெப்ரவரி 25 - ஜோர்ஜியா ரஷ்யாவின் கம்யூனிஸ்டுக்களினால் பிடிக்கப்படது.
* மார்ச் 8 - ஸ்பெயின் பிரதமர் *எடுவார்டோ டாட்டோ இராடியெர்* நாடாளுமன்றத்தை விட்டு புறப்படும் போது சுட்டுக் கொல்லப்பட்டார்.
* ஜூலை 1 - சீனக் கம்யூனிஸ்ட் கட்சி ஆரம்பிக்கப்பட்டது.
* செப்டம்பர் 21 ஜேர்மனியில் BASF தொழிற்சாலையில் இடம்பெற்ற வெடி விபத்தில் 500 பேர் கொல்லப்பட்டனர்.

## பிறப்புகள்
* மே 2 - சத்யஜித் ராய்
* மே 24 - சு. வேலுப்பிள்ளை (சு. வே)
* ஜூன் 24 - கண்ணதாசன்
* ஜூன் 28 - பி. வி. நரசிம்ம ராவ்
* அக்டோபர் 15 - ஏ. பி. ஜே. அப்துல் கலாம்
* அக்டோபர் 24 - ஆர். கே. லட்சுமண், கேலிச் சித்திர ஓவியர் (இ. 2015)

## இறப்புகள்
* செப்டம்பர் 11 - சுப்பிரமணிய பாரதி

## நோபல் பரிசுகள்
* இயற்பியல் - அல்பேர்ட் ஐன்ஸ்டீன்
* வேதியியல் - *Frederick Soddy*
* மருத்துவம் - வழங்கப்படவில்லை
* இலக்கியம் - *Anatole France*
* அமைதி - *Karl Hjalmar Branting*, *Christian Lous Lange*

## 1921 நாட்காட்டி

*
சுற்றுப்பாதையின் வட்டவிலகல்

வானியற்பியலில், நிலையான கோட்பாடுகளின்படி, எந்தவொரு சுற்றுப்பாதையும் கூம்பு வெட்டு வடிவில்தான் இருத்தல் வேண்டும். இந்தக் கூம்பு வெட்டின் வட்ட விலகல், **சுற்றுப்பாதையின் வட்டவிலகல்** (*Orbital eccentricity*) என அறியப்படும். இது அச்சுற்றுப்பாதையின் முக்கிய பண்புகளில் ஒன்று, இதுவே சுற்றுப்பாதையின் முழு வடிவத்தை வரையறுக்கிறது. வட்டவிலகல் என்பதை இந்த வடிவம் வட்ட வடிவிலிருந்து எந்தவரையில் விலகியுள்ளது என்பதன் அளவெனக் கொள்ளலாம்.

நிலையான கோட்பாடுகளின்படி, வட்டவிலகல் வட்டம், நீள்வட்டம், பரவளைவு, அதிபரவளைவு ஆகிய அனைத்து வடிவ சுற்றுப்பாதைகளுக்கும் கண்டிப்பாய் வரையறுக்கப்பட்டுள்ளது, அம்மதிப்புகள் கீழ்கண்டவாறு:
*வட்டப் பாதைகளுக்கு: e=0\,\!,
*நீள்வட்டப் பாதைகளுக்கு:0,
*பரவளைவுப் பாதைகளுக்கு:e=1\,\!,
*அதிபரவளைவுப் பாதைகளுக்கு:e>1\,\!.

நீள்வட்டப் பாதைகளுக்கு, அதன் வட்டவிலகலின் நேர்மாறு சைன் (sin&minus;1e) தரும் கோணமானது, ஒரு சீர்வட்டத்தினை e வட்ட விலகல் கொண்ட நீள்வட்டமாய் வீழ்ப்பு வரைவு செய்யத்தேவையான கோணமாகும், என்பதை எளிதாய் நிறுவலாம்.

ஆக, ஒரு கோளின், உதாரணமாகப் புதனின், வட்டவிலகலை (புதனின் வட்ட விலகல் = 0.2056) காண, அதன் நேர்மாறு சைனை கணித்தால் வீழ்ப்பு வரைவுக் கோணம் 11.86 பாகையென அறியலாம். பின் ஏதேனுமொரு சீர்வட்ட பரப்புள்ள பொருளை (வட்டமான அடிப்பாகம் கொண்ட கோப்பை போன்றவை) இக்கோணத்திற்கு சாய்ப்பதன் மூலம் காணப்படும் நீள்வட்டம் புதனின் வட்டவிலகல் கொண்டதாய் இருக்கும்.

## கணிப்புகள்
ஒரு சுற்றுப்பாதையின் வட்டவிலகலை அதன் நிலைத் திசையன்களிலிருந்து வட்ட-விலகல் திசையனின் அளவுப் பருமனென கணிக்கலாம்.
:e= \left | \mathbf{e} \right |
இங்கு:
*\mathbf{e}\,\! என்பது வட்டவிலகல் திசையன்.

நீள்வட்டப் பாதைகளுக்கு, அப்பாதையின் திணிவுமையக் குறைவிலக்கம், திணிவுமையக் மிகைவிலக்கம் ஆகியவற்றைக் கொண்டும் வட்டவிலகலைக் கணிக்கலாம்:
:e=
::=1-\frac{2}{(d_a/d_p)+1}
இங்கு:
*d_p\,\! என்பது திணிவுமையக் குறைவிலக்கம்,
*d_a\,\! என்பது திணிவுமையக் மிகைவிலக்கம்.

## இவற்றையும் பார்க்கவும்

*வட்டவிலகல்

பகுப்பு:ஈர்ப்பு விசை

## மேற்கோள்கள்
சி. நடராஜசிவம்

**சின்னையா நடராஜசிவம்** (எஸ். நடராஜசிவம், 1946 - சூன் 24, 2020) இலங்கை வானொலியின் மூத்த அறிவிப்பாளர்களில் ஒருவர். திறமை வாய்ந்த வானொலி, தொலைக்காட்சி, திரைப்பட, மேடை நடிகருமாவார். நீண்டகாலம் இலங்கை வானொலியில் பணியாற்றிய பின்னர் சூரியன் எஃப். எம். வானொலியில் நிகழ்ச்சிப் பணிப்பாளராகப் பணியாற்றினார். இவரின் மனைவி புவனலோஜினி இலங்கை வானொலியில் அறிவிப்பாளராகப் பணியாற்றியவர்.

## வாழ்க்கைக் குறிப்பு
யாழ்ப்பாணத்தைப் பிறப்பிடமாகக் கொண்ட நடராஜசிவத்தின் தந்தை சின்னையா கொழும்பில் ஆசிரியராகப் பணியாற்றியவர். தாயார் திருகோணமலையைச் சேர்ந்தவர். கொழும்பு புனித யோசேப்பு கல்லூரியில் கல்வி கற்றார். நடராஜசிவம் இலங்கை வானொலியில் சிறுவர் மலர் நிகழ்ச்சியில் பங்குபற்றித் தனது திறமையை வளர்த்துக் கொண்டார். பின்னர் அறிவிப்பாளராகப் பயிற்சி எடுத்து வர்த்தக ஒலிபரப்பில் அறிவிப்பாளராக இணைந்து 35 ஆண்டுகள் வரை அங்கு பணியாற்றினார். இலங்கை வானொலியில் அறிவிப்பாளராகப் பணியாற்றிய புவனோஜினி வேலுப்பிள்ளையைத் திருமணம் புரிந்தார்.

## வானொலியில்
"ஒதெல்லோ", "நத்தையும் ஆமையும்" முதலான பல வானொலி நாடகங்களில் நடித்ததோடு, ஒலிச்சித்திரங்களிலும் பங்குபற்றியிருக்கிறார்.

## மேடை நாடகங்கள்
ஏராளமான மேடை நாடகங்களில் நடித்தவர்
* 'Those who sow thw wind' (காற்றை விதைதவர்கள்) - ஆங்கில நாடகம்

## தொலைக்காட்சியில்
ரூபவாகினியில் தயாரிக்கப்பட்ட முதலாவது தொலைக்காட்சி நாடகம் என்ற பெருமையைப்பெற்ற, மருத்துவர் ஜே. ஜெயமோகன் எழுதிய 'கற்பனைகள் கலைவதில்லை' என்ற நாடகத்தில் கதாநாயகனாக நடித்தவர். தொடர்ந்து பல சிங்களத் தொடர் நாடகங்களில் நடித்தவர்.
* 'லாஹிரு தகசக் - ரூபவாஹினியில் சிங்களத் தொடர்நாடகம் (1985)
* 'யசோராவய' - சிங்களத் தொடர் நாடகம்
* 'அவசந்த' - சிங்களத் தொடர் நாடகம்
* 'வனஸபந்து - சிங்களத் தொடர்நாடகம்
* 'யுக விலக்துவ' - சிங்களத் தொடர் நாடகம்
* தென்னிந்திய நடிகை ராதிகா தயாரித்த, மனோபாலா இயக்கிய 'மீண்டும் மீண்டும் நான்'

## திரைப்படங்களில்
* இந்தியக் கலைஞர்களும் இணந்து நடித்த பாதை மாறிய பருவங்கள்
* புலம் பெயர்ந்தவர்களால் இலங்கையில் தயாரிக்கப்பட்ட 'காதல் கடிதம்'  
* 'திரிசூல' - சிங்களத் திரைப்படம்
* 'யுக கினிமத்த' - சிங்களத் திரைப்படம்
* 'திகவி' - சிங்களத்திரைப்படம்

## மறைவு
நடராஜசிவம் சுகவீனமுற்ற நிலையில் 2020 சூன் 24 புதனிரவு கொழும்பில் உள்ள தனியார் மருத்துவமனை ஒன்றில் தனது 74-வது அகவையில் காலமானார். இவரின் மனைவி புவனலோஜினி 2022 மே 3 இல் அவரது சொந்த ஊரான வல்வெட்டித்துறையில் காலமானார்.

## மேற்கோள்கள்

பகுப்பு:1946 பிறப்புகள்
பகுப்பு:2020 இறப்புகள்
பகுப்பு:வானொலி ஒலிபரப்பாளர்கள்
பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:இலங்கை வானொலி தமிழ் ஒலிபரப்பாளர்கள்